
Fotoelasztikus anyagú gerendák feszültségei és alakváltozásai

Egyes nematikus folyadékkristály-elasztomerek, ún. fotoelasztomerek fény hatására
megváltoztatják szerkezetüket és alakváltozást szenvednek. Mivel az anyagba behatoló
fény intenzitása exponenciálisan csökken a behatolás mélységével, az eloszlása sem lesz
lineáris. Emiatt külpontosan terhelt gerendáknál két feszültségmentes tengely is
keletkezhet a keresztmetszetben. Kiegészítve M. Warner és L. Mahadevan munkáját [1],
levezetem a külpontos nyomóerővel terhelt fotoelasztikus anyagból készült szimmetrikus
keresztmetszetű gerendák statikus viselkedését fény hatására. Szisztematikusan
feltérképezem a feszültségmentes tengely helyzetét, majd analitikus és numerikus
eredményt mutatok a feszültségmentes tengelyek számának és helyének
paraméterfüggésére. Bemutatom a görbült fotoelasztikus gerenda egyensúlyi alakját.
[1]: M. Warner, L. Mahadevan, Photo-induced deformations of beams, plates and films,
Phys. Rev. Lett. 92, 134302 (2004).



